Nasal sprays għall-influwenza għat-tfal jingħataw waqt il-vaganzi tal-Milied Min-nhar it-Tnejn 21 ta' Diċembru sal-4 ta' Jannar, it-tfal ta' bejn is-sentejn u t-tmintax-il sena jistgħu jieħdu nasal spray għall-influwenza miċ-Ċentri tas-Saħħa madwar Malta u Għawdex. Dan wara li pajjiżna, għall-ewwel darba, akkwista ħamsa u għoxrin elf nasal spray sabiex it-tfal ikollhom l-opportuniàa li jkunu protetti mill-influenza mingħajr il-bżonn ta' tilqima. Iż-żmien magħżul li tulu se jingħata dan l-ispray lit-tfal huwa intenzjonat li jaħbat mal-vaganzi tal-Milied sabiex jirrikorru għalih kemm jista' jkun tfal, u għalhekk il-maġġoranza tat-tfal Maltin jidħlu lura għall-iskola b'immunità kontra l-influwenza. In-nasal spray mhux rakkomandat għal min ibati minn allerġija għall-bajd u min ibati minn kundizzjonijiet immunosuppressive. Iċ-Ċentri tas-Saħħa huma miftuħin kif ġej: Mosta, Paola, Floriana, Kirkop, Gżira u Victoria Għawdex: mit-Tnejn sas-Sibt mill-10am sa 7pm u l-Ħadd mit-8am sa7pm; Birkirkara, Rabat (Malta), Qormi, Cospicua: mit-Tnejn sal-Ġimgħa mill-10am sa 7pm, is-Sibt mill-10am sa 12pm, u l-Ħadd mit-8am sas-7pm. It-tilqima tal-influwenza għall-adulti għadha disponibbli miċ-Ċentri tas-Saħħa kollha.